《嘉弟久不见至》
明代·文彭

出门闻说是新春，寄得书来又未真。消息参差无可问，梦魂颠未有时亲。

老年兄弟情偏重，薄命功名晚未伸。忽尔秋风又将至，时时翘首潞河津。

作者简介：（1498—1573）明苏州府长洲人，字寿承，号三桥，别号渔阳子、国子先生。文徵明长子。明经廷试第一，授秀水训导，官国子监博士。工书画，尤精篆刻。能诗，有《博士诗集》。